Rakvere Lihakombinaadi jaanieelsed müügitulemused näitavad, et ka sellel suvel kuulub tarbijate eelistus grillvorstidele ja šašlõkkidele. Jaanikuu grillvorstide müügitrend on tõusujoonel, ettevõte prognoosib enam kui 25%-list müügikasvu võrreldes  eelmise aasta jaanikuuga. Grilllihade müük on grillhooaja algusest saanud sisse hea hoo, kasvades võrreldes eelmise aasta aprilli-maikuuga 25 tonni võrra. Endiselt on eelistatuim grill-liha Rakvere Keefirimarinaadis šašlõkk.